For anden gang i denne sæson vandt den nordjyske rallycrosskører en afdeling af EM i Rallycross.

Ulrik Linnemann havde i det hele taget en god weekend i svenske Höljes. De fire heats blev klaret med to sejre og to andenpladser, og dernæst sikrede en sejr i semifinalen ham pole-position i finalen. Og den blev altså udnyttet fuldt ud til sejr i super 1600-klassen. Med sejren ligger Ulrik Linnemann nu godt til i den samlede EM-stilling med 133 point på anden pladsen - 13 point efter Reinis Nitiss på første pladsen.